מארק גיו

מארק גיו פאס (בספרדית: Marc Guiu Paz; נולד ב-4 בינואר 2006) הוא כדורגלן ספרדי המשחק בעמדת החלוץ בצ'לסי מהפרמייר ליג.

קריירת מועדונים
גיו, שנולד בגרנולרס, מחוז ברצלונה, קטלוניה, החל לשחק כדורגל במחלקת הנוער של "פנייה בארסלוניסטה סנט סלוני", קבוצת אוהדים של ברצלונה מהלה ליגה.

 ברצלונה 
ב-2013 הוא הצטרף לאקדמיית לה מאסיה של ברצלונה, ושיחק בקבוצות הנוער שלה.

הוא זומן לראשונה לקבוצה הבוגרת ביוני 2023, לקראת משחקי קדם העונה מול סלטה ויגו וויסל קובה. גיו ערך את הופעת הבכורה הבלתי רשמית שלו בקבוצה נגד ויסל קובה, כשהחליף במחצית את רוברט לבנדובסקי.

ב-11 באוקטובר הוא זומן לקבוצה הבוגרת למשחק במסגרת עונת 2023/2024 בלה ליגה נגד גרנדה, אך לא שותף בו. באותו חודש הוא נבחר על ידי הגרדיאן לרשימת השחקנים הטובים ביותר שנולדו ב-2006 ברחבי העולם. ב-22 באוקטובר ערך גיו את הופעת הבכורה הרשמית שלו בקבוצה, כשנכנס בדקה ה-79' וכבש לאחר 34 שניות בלבד את שער הניצחון. בכך הוא הפך לשחקן הצעיר ביותר בהיסטוריה של מועדון הכדורגל ברצלונה שכובש בהופעת הבכורה שלו. 3 ימים לאחר מכן, ערך את הופעת הבכורה שלו בליגת האלופות, בניצחון 2–1 על שחטאר דונצק במסגרת המחזור השלישי של שלב הבתים בעונת 2023/2024. ב-13 בדצמבר כבש את שער הבכורה שלו במפעל בהפסד 2–3 לרויאל אנטוורפן.

 צ'לסי 
ב-1 ביולי 2024 חתם גיו בצ'לסי תמורת סכום של 6 מיליון אירו.

בעונת 2024/2025 בקונפרנס ליג הוא כבש שישה שערים בשבעה משחקים, כולל שלושער במחצית הראשונה של הניצחון 5–1 על שמרוק רוברס, וזכה עימה במפעל. בגביע העולם למועדונים 2025 הוא רשם שתי הופעות, וגם בו זכה עם קבוצתו.

 סנדרלנד (השאלה) 
ב-6 באוגוסט 2025 הושאל לעונה אחת לסנדרלנד, העולה החדשה לפרמייר ליג.

הוא ערך את הופעת הבכורה שלו במועדון ב-23 באוגוסט, כשעלה מהספסל בדקה ה-80 בהפסד 2-0 לברנלי במסגרת המחזור השני של הליגה. 3 ימים לאחר מכן, במשחק הקרבאו קאפ נגד האדרספילד, הוא כבש בדקה ה-84' את שער הבכורה שלו שהיה גם שער השוויון במשחק, שנגמר בניצחון 1-1 (6-5 בפנדלים) לסנדרלנד.

 חזרה לצ'לסי 
תקופת ההשאלה של גיו נקטעה מוקדם מהצפוי, כשב-31 באוגוסט, הוא חזר לצ'לסי בעקבות פציעתו של ליאם דלאפ.

קריירה בנבחרת
גיו מייצג את ספרד ברמות הנוער. הוא הופיע במדיה באליפות אירופה בכדורגל עד גיל 17 2023 והעפיל עימה לחצי הגמר.

 תארים 
צ'לסי
קונפרנס ליג: 
גביע העולם למועדונים: 2025

קישורים חיצוניים

הערות שוליים

קטגוריה:כדורגלנים ספרדים
קטגוריה:חלוצי כדורגל ספרדים
קטגוריה:כדורגלני ברצלונה אתלטיק
קטגוריה:כדורגלני ברצלונה
קטגוריה:כדורגלני צ'לסי
קטגוריה:ספורטאים ספרדים באנגליה
קטגוריה:כדורגלני סנדרלנד
קטגוריה:ספרדים שנולדו ב-2006